Ռաս

**Ռասել Ջեյմս Վայթլ** (անգլ․՝ Russel James Vitale, ), առավել հայտնի որպես **Ռաս**, ամերիկացի ռեփեր, երգիչ, երգահան և երաժշտական պրոդյուսեր։ Տարիներ շարունակ իր երաժշտությունն անվճար առցանց թողարկելուց հետո Վայթլը 2017 թվականի մայիսին Columbia Records-ում թողարկում է իր տասներկուերորդ ստուդիական ալբոմը՝ «There's Really a Wolf» անվամբ։  Թողարկումից մեկ տարի անց ալբոմն արժանացավ քննադատական և կոմերցիոն հաջողության՝ ստանալով պլատինե սերտիֆիկացում,  այնուհետև, ստեղծելով փոքր հիթային սինգլներ «What they want», «Losin Control» և «Best on Earth»-ը (Bia-ի մասնակցությամբ)՝ համապատասխանաբար  զբաղեցնելով ԱՄՆ Billboard Hot 100-ի 83-րդ, 63-րդ և 46-րդ հորիզոնականները։ Նրա տասներեքերորդ և տասնչորսերորդ ալբոմները՝ Zoo (2018 թվական), *[[Shake the Snow Globe]]* (2020 թվական), նույնչափ հաջողություն են գրանցել՝ զբաղեցնելով 4-րդ հորիզոնականը ԱՄՆ Billboard 200-ում։ Սոլո կարիերայից զատ Ռասը Ատլանտայում  գործող *Diemon* հիփ հոփ խմբի անդամ է։

## Վաղ տարիներ
Ռասել Ջեյմս Վայթլը ծնվել է 1992 թվականի սեպտեմբերի 26-ին՝ ԱՄՆ-ի  Նյու Ջերսի նահանգի Սեքաուքուս քաղաքում։ Ունի սիցիլիական ծագում։ Վայթլը ծնվել է սիցիլիական ծագում ունեցող ամերիկյան ընտանիքում, իր երեք եղբայրների և քույրերի հետ միասին։ Նախքան մշտական բնակություն հաստատելը  Ջորջիա նահանգի Ատլանտա քաղաքում, ընտանիքը, հոր կարիերայի պատճառով, մշտապես ստիպված է եղել տեղափոխվել մի տեղից մյուսը, այդպիսով՝ նրա մանկության տարիները անցել են Հյուսիսային Կարոլինայում և Կենտուկիում։ Վայթլին կիթառ նվագել սովորեցրել է հայրը, իսկ տարիների ընթացքում նա սովորել է ևս մի քանի գործիքի տիրապետել։ Ռեփ գրել սկսել է դեռ 7 տարեկանում, իսկ 14 տարեկանում իր ընկեր Բուգուսի հետ բիթեր է պատրաստել։ Իր առաջին երգը ձայնագրել է 18 տարեկանում, շարունակել բիթեր պատրաստել և երգեր գրել Քոլմ Դիլանի KidSuper-ի նկուղում։

## Կարիերա
Ռեփեր Բուգուսի՝ «El Jefe» երգի լայն տարածումից հետո, 2011 թվականին Ռասը իր ընկերոջ՝ Բուգուսի հետ միասին հայտնվեց MTV հեռուստաալիքի էկրաններին։ Քեննեսոյի պետական համալսարանում կարճաժամկետ սովորելուց հետո Ռասը Բուգուսի և այլոց հետ հիմնեց սեփական լեյբլը՝ Diemon-ը։ 2012 թվականին *Jenesis Magazine* ամսագրի հոդվածներից մեկում Ռասը ներկայացվել է՝ որպես Diemon-ի ներքին պրոդյուսեր։

2011 թվականի դեկտեմբերից մինչև 2014 թվականի օգոստոս ամիսը Ռասը անընդմեջ և բոլորովին անվճար թողարկել է 11 ալբոմ և 87 սինգլ։ Չնայած դրան՝ չարժանանալով իր ակնկալած ուշադրությանը՝ նա երեք տարի շարունակ ամեն շաբաթ սկսեց երգեր թողարկել SoundCloud-ում։ Այս երկու երգերը՝ «*What They Wan*t» և «*Losin Control*», զբաղեցրին ԱՄՆ Billboard Hot 100-ի համապատասխանաբար 83-րդ և 62-րդ հորիզոնականները
։

Columbia Records-ի հետ համագործակցության պայմանագիր կնքելուց հետո Ռասը թողարկեց իր տասներկուերորդ ստուդիական ալբոմը՝ «*[[There's Really a Wolf]]* », 2017 թվականի մայիսի 5-ին այն հայտնվեց ԱՄՆ Billboard 200-ի 7-րդ հորիզոնականում և չորրորդ տեղում՝ ԱՄՆ-ի լավագույն R&B/Hip-Hop ալբոմների չարթերում։  2018 թվականի ապրիլի 18-ին ալբոմը պլատինե սերտիֆիկացում ստացավ Ձայնագրող ընկերությունների ամերիկյան ասոցիացիայի (RIAA) կողմից։ Նախքան ալբոմի թողարկումը Ռասը Twitter-ի իր միկրոբլոգում հայտարարեց, որ 2017 թվականի մայիսի 16-ից օգոստոսի 5-ը գլխավորելու է իր *The Wake Up Tour* շրջագայությունը։
thumb|upright=1.3|Ռասի ելույթը 2017 թվականին
2018 թվականի սեպտեմբերի 7-ին թողարկեց իր տասներեքերորդ ստուդիական ալբոմը՝ Zoo-ն,  որը զբաղեցրեց 4-րդ հորիզոնականը  Billboard 200-ում։ 2019 թվականի նոյեմբերի 12-ին Ռասսը հրատարակեց իր առաջին գիրքը՝ «*[[Ամեն ինչ քո գլխում է]]*» (անգլ․՝ "*It's All in Your Head"*)։ 2020 թվականի հունվարի 31-ին Russ My Way Inc.-ում և Columbia Records-ում նա թողարկեց իր տասնչորսերորդ ստուդիական ալբոմը՝ «Shake the Snow Globe»-ը։ ԱՄՆ Billboard 200-ում այն զբաղեցրեց 4-րդ հորիզոնականը։

2020 թվականի հունիսի 30-ին Ռասը տեղեկացրեց իր և Columbia Records-ի միջև կնքած գործարքի ավարտի մասին՝ հայտարարելով, որ այժմ անկախ արտիստ է։ 2020 թվականի նոյեմբերի 17-ին նա թողարկեց մինի ալբոմ՝  «*Chomp»* վերնագրով։ Այնտեղ ներառված են մի շարք կատարողներ Black Thought-ը, Busta Rhymes-ը, Benny the Butcher-ը, Ab-Soul-ը և այլք։

2021 թվականի նոյեմբերի 18-ին Ռասը հայտարարեց նոր՝ «*Chomp 2»* մինի ալբոմի մասին՝ որպես անցյալ տարվա «Chomp*»*-ի շարունակություն։ Նախագիծը թողարկվել է 2021 թվականի դեկտեմբերի 8-ին *Russ My Way Inc*.-ի կողմից։

## Երաժշտական ոճ
Ռասին ոգեշնչել են G-Unit-ը, 50 Cent-ը և Eminem-ը։ Նախքան ռեփ ձայնագրությունները Ռասը վեց տարի շարունակ թողարկում էր բիթեր։ Նա հայտնի է իր երգերի թողարկմամբ, միքսերով, մաստերինգով, երգեր գրելով, մշակելով և կատարմամբ։ Իր երգերի մեծ մասը պարունակում է հիփ հոփ և R&B տարրեր՝ միաժամանակ համակցելով ռեփը և երգը։ *Uproxx*-ը նրա ոճը նկարագրել է որպես "raspy, hardbody rap flow, and lilting, almost drunken singing voice"։

## Հակասություններ
2017 թվականի սեպտեմբերի 11-ին՝ շոուից հետո թվիթերյան իր էջում Ռասը հրապարակել է մի նկար, որտեղ իր վերնաշապիկին գրված է եղել․ «Որքան xans և lean պետք է օգտագործես, հասկանալու համար որ գրողի տարած անհաջողակ ես»։ Թվիթը հակասություն առաջացրեց շատերի մոտ և արժանացավ բազմաթիվ երաժշտական արտիստների արձագանքին։ Ավելի ուշ ռեփեր Fredo Santana-ն արձագանքելով թվիթին գրել է․ «Քանի դեռ չեմ դադարել մտածել իմ մահացած ընտանիքի և այն տրավմայի մասին, որը ստացել եմ, այդժամ ես կդադարեմ գոյություն ունենալ»։

Այդ դեպքից հետո «Fuck Russ»-ը դարձավ հաճախ գործածվող  արտահայտություն և մեմ։ 2018 թվականի հունիսի 6-ին ռեփերներ Lil Pump-ը և J. Cole-ը հարցազրույցներից մեկում իրենց դիրքորոշումը հայտնեցին տվյալ դեպքի վերաբերյալ, այնուհետև՝ Lil Pumpy-ը թվիթերյան իր էջում գրեց․ «ME & J COLE COOL NOW SO NOW ITS FUCK RUSS»։

## Անձնական կյանք
Ռասն ունի աչքերի տարբեր գույն, տերմինը հայտնի է որպես հետերոքրոմիա, նրա ձախ աչքը մուգ շագանակագույն է, իսկ աջը՝ բաց շագանակագույն։

## Սկավառակագրություն
* *There's Really a Wolf* (2017 թվական)
* *Zoo* (2018 թվական)
* *Shake the Snow Globe* (2020 թվական)
* *Chomp 2* (2021 թվական)
* *Chomp 2.5* (2023 թվական)
* *Santiago* (2023 թվական)

## Պարգևներ և նոմինացիաներ

## Ծանոթագրություններ

## Արտաքին հղումներ
*Ռասը AllMusic-ում
*Յութուբյան ալիքը
*Ինստգրամյան էջ
*Թվիթթեր

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երգիչներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեփերներ
Կատեգորիա:Անձինք սիցիլիական սերմամբ
Կատեգորիա:Բեմական կեղծանուններ
Կատեգորիա:Հիփ հոփ երգիչներ